เฟซบุ๊กหอบสมาชิก 1500 ล้านบัญชีหนีกฎเหล็กอียู
เฟซบุ๊กมาเหนือเมฆ เตรียมอพยพสมาชิก 1,500 ล้านบัญชีหนีกฎเหล็กอียู ซึ่งจะเข้มงวดเรื่องการรักษาข้อมูลของประชาชนมากขึ้น และมีโทษปรับถึง 4% ของรายได้ โดยสมาชิกเกือบทั้งหมดของเฟซบุ๊ก ยกเว้นอเมริกาและแคนาดา อยู่ภายใต้บริษัทเฟซบุ๊ก ไอร์แลนด์ เพื่อประโยชน์จากอัตราภาษีที่ต่ำกว่า,สมาชิกส่วนใหญ่ของเฟซบุ๊กคงไม่รู้ตัวว่าบัญชีที่ใช้งานกันอยู่นั้น อยู่ภายใต้บริษัทเฟซบุ๊ก ไอร์แลนด์ เพราะไอร์แลนด์เป็นประเทศในยุโรปที่เก็บภาษีในอัตราต่ำ จึงเป็นเป้าหมายของบริษัทนานาชาติหลายแห่ง เข้าไปจัดตั้งจดทะเบียนดำเนินธุรกิจที่นั่น จะได้จ่ายภาษีน้อยลง,ทั้งนี้ สมาชิกในอเมริกาและแคนาดา ซึ่งมีจำนวน 239 ล้านบัญชี อยู่ภายใต้บริษัทเฟซบุ๊ก อิงค์ ส่วนสมาชิกที่เหลือ ทั้งในยุโรป 370 ล้านบัญชี และที่อื่นๆ ไม่ว่าจะเป็นแอฟริกา เอเชีย ออสเตรเลีย และละตินอเมริกา ซึ่งมีรวมกันจำนวน 1,520 ล้านบัญชี อยู่ภายใต้บริษัทเฟซบุ๊ก ไอร์แลนด์ทั้งหมด,และหลังสหภาพยุโรป หรืออียู ออกกฎใหม่เพื่อปกป้องข้อมูลของประชาชนบนโลกออนไลน์ให้เข้มข้นขึ้น ก็เท่ากับว่าสมาชิกกว่า 1,520 ล้านบัญชี ในแอฟริกา เอเชีย ออสเตรเลีย และละตินอเมริกา ก็จะต้องถูกปกป้องไปด้วย เพราะอยู่ใต้เฟซบุ๊ก ไอร์แลนด์ และหากมีอะไรผิด พลาด บกพร่องละเมิด สิทธิสมาชิกกลุ่มดังกล่าว เฟซบุ๊กก็จะต้องเผชิญกับค่าปรับซึ่งสูงถึง 4% ของรายได้ ตามกฎใหม่ของทางอียู,รอยเตอร์รายงานว่า ได้ รับการยืนยันจากเฟซบุ๊กว่าเฟซบุ๊กกำลังย้ายฐานสมาชิก 1,520 ล้านบัญชีออกจากเฟซบุ๊ก ไอร์แลนด์ เพื่อหลีกเลี่ยงกฎอียูที่จะกำหนดไม่ให้ผู้ประกอบการเก็บหรือนำข้อมูลของสมาชิกไปใช้ประโยชน์โดยไม่ได้รับความเห็นชอบ,อย่างไรก็ตาม แถลงการณ์ของเฟซบุ๊กที่ส่งให้รอยเตอร์ ระบุว่า เฟซบุ๊กมีประสงค์จะรักษาความเป็นส่วนตัวของสมาชิกทุกคน ไม่ว่าจะอยู่ภายใต้เฟซบุ๊ก อิงค์ หรือเฟซบุ๊ก ไอร์แลนด์,ขณะที่มาร์ค ซักเกอร์เบิร์ก ผู้ก่อตั้งและซีอีโอของเฟซบุ๊ก ให้สัมภาษณ์รอยเตอร์ว่า จะปฏิบัติตามกฎใหม่ของอียู แต่ก็ไม่ได้ให้คำมั่นว่าข้อปฏิบัติดังกล่าวจะเป็น มาตรฐานต่อการรักษาความปลอดภัยและความเป็นส่วนตัวของสมาชิกทั่วโลกที่เหลือ,นอกจากเฟซบุ๊กแล้ว บริษัทอื่นๆ ก็กำลังทำแบบเดียวกัน นั่นคือย้ายฐานสมาชิก ที่อยู่ภายใต้บริษัทในไอร์แลนด์ กลับคืนสู่บริษัทแม่ในสหรัฐอเมริกา ซึ่งกฎระเบียบเบาบางกว่า อาทิ Linked ซึ่งจะย้ายสมาชิกที่ไม่ได้มีพื้นเพอยู่ในยุโรป กลับไปอยู่ใต้เฟซบุ๊ก อิงค์ สหรัฐอเมริกา ภายในวันที่ 8 พ.ค. โดยยืนยันว่าสมาชิกทุกคน อยู่ภายใต้กฎการรักษาความปลอดภัย และ ความเป็นส่วนตัว ที่เป็นมาตรฐานเดียวกัน,ทั้งนี้ กฎเหล็กของอียู ภายใต้คณะกรรมการกำกับดูแลและปกป้องข้อมูลประชาชนหรือ GDPR จะมีผลบังคับใช้ในวันที่ 25 พ.ค. 2561 นี้.
เฟซบุ๊กมาเหนือเมฆ เตรียมอพยพสมาชิก 1,500 ล้านบัญชีหนีกฎเหล็กอียู ซึ่งจะเข้มงวดเรื่องการรักษาข้อมูลของประชาชนมากขึ้น
เฟซบุ๊ก,อียู,สมาชิกเฟซบุ๊ก,เฟซบุ๊ก ไอร์แลนด์,บทความไซเบอร์เน็ต,ข่าวไอที